LOXLEY เพิ่มสัดส่วนลงทุนบ.ย่อย“รักษาความปลอดภัย เอเอสเอ็ม”เป็นถือ100%
LOXLEY เพิ่มสัดส่วนลงทุนของบริษัทย่อย “รักษาความปลอดภัย เอเอสเอ็ม” เป็นถือ 100% จากเดิม 69.50%
27 มิ.ย. 2560

บริษัท ล็อกซเล่ย์ จำกัด (มหาชน) หรือ LOXLEY ระบุว่า บริษัทซื้อหุ้นเพื่อเพิ่มสัดส่วนการลงทุนในบริษัท รักษาความปลอดภัย เอเอสเอ็ม แมเนจเมนท์ (เอเอสเอ็ม) ซึ่งเป็นบริษัทย่อยที่บริษัทถือหุ้นอยู่ร้อยละ 69.50
โดยบริษัทซื้อหุ้นจาก แทงโก้ ยุโรป โฮลดิ้งส์ บี.วี.ซึ่งเป็นผู้ถือหุ้นเดิมของเอเอสเอ็ม และเป็นบุคคลที่ไม่มีความเกี่ยวโยงกัน จำนวน 305,000 หุ้นในราคาหุ้นละ 100 บาท คิดเป็นเงิน 30.5 ล้านบาท ซึ่งราคาดังกล่าวเป็นราคาพาร์ หลังการเข้าซื้อหุ้นดังกล่าวจะทำให้บริษัทถือหุ้นในเอเอสเอ็มร้อยละ 100